Tampereen Pyrintö (naisten koripallo)
Historia

Pyrintö on naisten SM-sarjan menestyneimpiä seuroja. Erityisesti 1950- ja 1980-luvuilla Pyrintö kuului naisten SM-sarjan parhaisiin joukkueisiin ja on voittanut kahdeksan kertaa Suomen mestaruuden ja kerran Suomen cupin. 1950-luvulla Maajoukkueessa pelanneista pelaajista ainakin Terttu Aarnivala, Brita Lindberg, Eila Tähtinen ja Maire Tähtinen pelasivat Pyrinnössä. 1980-luvulla joukkueen pelaajistoon kuului muun muassa Seija Leino ja vuoden 1986 mestaruusjoukkueeseen yhdysvaltalainen Martha Mogish. Kaudella 1986–1987 Pyrintö osallistui Mestariseurojen cupiin, jonka karsintakierroksella se hävisi alankomaalaiselle Canadians Amstelveenille yhteispistein 114–140 (55–70, 59–70).
Kaudella 1990–1991 Pyrinnön liettualaisvahvistus Ingrida Jonkutė voitti naisten SM-sarjan korikuninkuuden, mutta joukkue putosi pääsarjasta. Seuraavaksi kaudeksi Pyrintö sai päävalmentajakseen 21-vuotiaan Ilpo Rantasen, ja joukkueen pelaajisto vaihtui täysin. Rantanen valmensi Pyrintöä kevääseen 1996 saakka. Rantasen ajan Pyrinnön pohjana käytettiin seuran B-tyttöjen SM-hopean voittanutta joukkuetta. Toisella Rantasen-kaudella Pyrintö nousi takaisin SM-sarjaan, ja kahdella kaudella se selviytyi pronssiotteluihin. Näinä kahtena kautena Pyrinnössä pelasi yhdysvaltalainen Keisha Johnson, joka tulokaskaudellaan voitti SM-sarjan kori- ja levypallokuningattaruuden ja sijoittui kummallakin kaudella myös riistotilaston kärkikolmikkoon. Kaudella 1995–1996 Pyrinnön ulkomaalaispelaajana toimi jamaikalainen Oberon Pitterson. Rantanen palasi Pyrinnön valmentajaksi kaudeksi 1999–2000, jolloin joukkue oli sekavassa tilassa. Seuraavan kerran Rantanen valmensi Pyrinnön naisjoukkuetta vuosina 2002–2005, jolloin se nousi jälleen I-divisioonasta SM-sarjaan ja pudotuspeleihin.
Ennen tuoreinta paluutaan korkeimmalle sarjatasolle Pyrintö pelasi edellisen kerran naisten SM-sarjaa kaudella 2005–2006, jolloin se varmisti karsimalla sarjapaikkansa, mutta luopui siitä taloudellisten, taustatuki- ja pelaajaresurssien puutteiden vuoksi. Tämän jälkeen I-divisioonaa pelanneessa Pyrinnössä pelasivat 2000-luvulla muun muassa Maiju Kekki ja Annika Heinisuo. Toukokuussa 2012 naisten edustusjoukkueen ja tyttövalmennuksen päävalmentajaksi valittiin Heikki Järnström, ja Pyrinnön naisten koripalloa alettiin kehittää. Kesällä 2013 edustusjoukkueen ja A-tyttöjen päävalmentajaksi valittiin jälleen Ilpo Rantanen.
Pyrintö palasi Koripalloliiton liittohallituksen päätöksellä korkeimmalle kansalliselle sarjatasolle 
kaudeksi 2014–2015, ja Rantanen jatkoi joukkueen päävalmentajana. Joukkueen valmistautumisaika uuteen kauteen jäi lyhyeksi, ja sen pelaajisto vaihtui paljon. Uusina pelaajina joukkueeseen saapuivat muun muassa Meral Bedretdin, Kaisa Lind ja ulkomaalaisvahvistukset Brittany Hedderson sekä Jessica Schroll. Pyrinnön tavoite oli säilyttää sarjapaikkansa Naisten Korisliigassa ja vakiinnuttaa toimintansa pääsarjatasolle. Säilymistavoite täyttyi, kun Pyrintö sijoittui paluukaudellaan yhdeksänneksi ja putosi ensimmäisenä joukkueena pudotuspeleistä. Seuraavaksi kaudeksi joukkueen päävalmentajaksi siirtyi edelliskauden apuvalmentaja Roope Tähkä. Pyrintö jäi runkosarjassa viimeiseksi ja putosi pääsarjasta.
Koronaviruspandemian keskeyttämän kauden 2019–2020 päätteeksi Pyrintö nousi jälleen ylimmälle sarjatasolle. Sen reservijoukkue sai samalla paikan naisten I-divisioonasta.
Tampereen Pyrinnön sarjasijoitukset
| 0 | 1 | 2 | 3 | 4 | 5 |
| --- | --- | --- | --- | --- | --- |
| Kausi | Sarja | Runkosarja | Pudotuspelit | Suomen cup | Kansainväliset kilpailut |
| 1944 | ei loppuotteluissa | ei loppuotteluissa | ei loppuotteluissa | ei pelattu |  |
| 1945 | ei loppuotteluissa | ei loppuotteluissa | ei loppuotteluissa | ei pelattu |  |
| 1946 | ei loppuotteluissa | ei loppuotteluissa | ei loppuotteluissa | ei pelattu |  |
| 1947 | ei loppuotteluissa | ei loppuotteluissa | ei loppuotteluissa | ei pelattu |  |
| 1948 | ei loppuotteluissa | ei loppuotteluissa | ei loppuotteluissa | ei pelattu |  |
| 1949 | ei loppuotteluissa | ei loppuotteluissa | ei loppuotteluissa | ei pelattu |  |
| 1950 | SM-sarja – Koripalloliitto | 1. |  | ei pelattu |  |
| 1951 | ei loppuotteluissa | ei loppuotteluissa | ei loppuotteluissa | ei pelattu |  |
| 1952 | ei loppuotteluissa | ei loppuotteluissa | ei loppuotteluissa | ei pelattu |  |
| 1953 | SM-sarja – Länsilohko | 1. |  | ei pelattu |  |
| 1954 | SM-sarja |  | ei pelattu | ei pelattu |  |
| 1955 | SM-sarja |  | ei pelattu | ei pelattu |  |
| 1956 | SM-sarja |  | ei pelattu | ei pelattu |  |
| 1957 | SM-sarja |  | ei pelattu | ei pelattu |  |
| 1958 | SM-sarja |  | ei pelattu | ei pelattu |  |
| 1959 | SM-sarja |  runkosarja & uusintasarja | ei pelattu | ei pelattu |  |
| 1960 | SM-sarja |  | ei pelattu | ei pelattu |  |
| 1961 | ei pääsarjassa | ei pääsarjassa | ei pääsarjassa | ei pelattu |  |
| 1962 | SM-sarja | 6. | – | ei pelattu |  |
| 1962–1963 | SM-sarja | 6. | – | ei pelattu |  |
| 1963–1964 | SM-sarja | 5. | ei pelattu | ei pelattu |  |
| 1964–1965 | SM-sarja | 9. | ei pelattu | ei pelattu |  |
| 1965–1966 | SM-sarja | 8. | – | ei pelattu |  |
| 1966–1967 | SM-sarja | 8. | – | ei pelattu |  |
| 1967–1968 | ei pääsarjassa | ei pääsarjassa | ei pääsarjassa | ei pelattu |  |
| 1968–1969 | ei pääsarjassa | ei pääsarjassa | ei pääsarjassa | ei pelattu |  |
| 1969–1970 | ei pääsarjassa | ei pääsarjassa | ei pääsarjassa | ei pelattu |  |
| 1970–1971 | ei pääsarjassa | ei pääsarjassa | ei pääsarjassa | ei pelattu |  |
| 1971–1972 | ei pääsarjassa | ei pääsarjassa | ei pääsarjassa | ei pelattu |  |
| 1972–1973 | ei pääsarjassa | ei pääsarjassa | ei pääsarjassa | ei pelattu |  |
| 1973–1974 | ei pääsarjassa | ei pääsarjassa | ei pääsarjassa |  |  |
| 1974–1975 | ei pääsarjassa | ei pääsarjassa | ei pääsarjassa |  |  |
| 1975–1976 | ei pääsarjassa | ei pääsarjassa | ei pääsarjassa |  |  |
| 1976–1977 | ei pääsarjassa | ei pääsarjassa | ei pääsarjassa |  |  |
| 1977–1978 | ei pääsarjassa | ei pääsarjassa | ei pääsarjassa |  |  |
| 1978–1979 | ei pääsarjassa | ei pääsarjassa | ei pääsarjassa |  |  |
| 1979–1980 | ei pääsarjassa | ei pääsarjassa | ei pääsarjassa |  |  |
| 1980–1981 | ei pääsarjassa | ei pääsarjassa | ei pääsarjassa |  |  |
| 1981–1982 | ei pääsarjassa | ei pääsarjassa | ei pääsarjassa |  |  |
| 1982–1983 | SM-sarja – Länsilohko SM-sarja – Ylempi loppusarja | 1. 1. |  |  |  |
| 1983–1984 | SM-sarja – Länsilohko SM-sarja – Ylempi loppusarja | 1. 1. |  |  |  |
| 1984–1985 | SM-sarja – Länsilohko SM-sarja – Ylempi loppusarja | 1. 3. | 4. |  |  |
| 1985–1986 | SM-sarja – Runkosarja SM-sarja – Jatkosarja | 4. 3. |  |  |  |
| 1986–1987 | SM-sarja – Runkosarja SM-sarja – Jatkosarja | 4. 4. | 4. |  | Mestariseurojen cup: karsintakierros |
| 1987–1988 | SM-sarja – Runkosarja SM-sarja – Ylempi jatkosarja | 5. 5. | – |  |  |
| 1988–1989 | SM-sarja – Runkosarja | 7. | – |  |  |
| 1989–1990 | SM-sarja – Runkosarja | 7. | – |  |  |
| 1990–1991 | SM-sarja – Runkosarja | 7. | – |  |  |
| 1991–1992 | ei pääsarjassa | ei pääsarjassa | ei pääsarjassa |  |  |
| 1992–1993 | ei pääsarjassa | ei pääsarjassa | ei pääsarjassa |  |  |
| 1993–1994 | SM-sarja – Runkosarja SM-sarja – Jatkosarja | 6. 6. | – |  |  |
| 1994–1995 | SM-sarja – Runkosarja SM-sarja – Jatkosarja | 4. 5. | 4. |  |  |
| 1995–1996 | SM-sarja – Runkosarja SM-sarja – Jatkosarja | 5. 4. | 4. |  |  |
| 1996–1997 | SM-sarja – Runkosarja SM-sarja – Jatkosarja | 5. 5. | – |  |  |
| 1997–1998 | SM-sarja – Runkosarja SM-sarja – Jatkosarja | 4. 4. | 4. |  |  |
| 1998–1999 | SM-sarja – Runkosarja | 9. | – |  |  |
| 1999–2000 | ei pääsarjassa | ei pääsarjassa | ei pääsarjassa |  |  |
| 2000–2001 | ei pääsarjassa | ei pääsarjassa | ei pääsarjassa |  |  |
| 2001–2002 | ei pääsarjassa | ei pääsarjassa | ei pääsarjassa |  |  |
| 2002–2003 | ei pääsarjassa | ei pääsarjassa | ei pääsarjassa |  |  |
| 2003–2004 | ei pääsarjassa | ei pääsarjassa | ei pääsarjassa |  |  |
| 2004–2005 | SM-sarja – Runkosarja SM-sarja – Alempi jatkosarja | 6. 6. (voittaja) | puolivälierät |  |  |
| 2005–2006 | SM-sarja – Alkusarja SM-sarja – Alempi jatkosarja | 8. 9. | – |  |  |
| 2006–2007 | II-divisioonassa | II-divisioonassa | II-divisioonassa |  | – |
| 2007–2008 | II-divisioonassa | II-divisioonassa | II-divisioonassa |  | – |
| 2008–2009 | I-divisioona | 5. | ei pelattu |  | – |
| 2009–2010 | I-divisioona | 2. | ei pelattu | 1. kierros | – |
| 2010–2011 | I-divisioona | 4. | ei pelattu | 2. kierros | – |
| 2011–2012 | I-divisioona | 7. | – | puolivälierät | – |
| 2012–2013 | I-divisioona | 6. | – | puolivälierät | – |
| 2013–2014 | I-divisioona | 4. | välierät | ei pelattu | – |
| 2014–2015 | Naisten Korisliiga | 9. | – | ei pelattu | – |
| 2015–2016 | Naisten Korisliiga | 9. | – | ei pelattu | – |
| 2016–2017 | I-divisioona |  |  |  |  |